Idale LeCabinet Lihlangana Okwakuqala Lihlaziya Udaba LukaBennet
Idale leli likhangelelwe ukuhluza udaba lokubotshwa kukaBennet owakhethwa ukuba ngumsekeli kamphathintambo wezokulima
Kusasa idale labaphathintambo, iCabinet, lizahlanganaokwakuqala sekulokhu kwabunjwa uhulumende womanyano. Udaba olukhangelweukubasemqoka ludaba lokubotshwa kukaMnu. Roy Bennet okhethwe ukuba ngumsekelikamphathintambo wezokulima ekucele leMDC elikhokhelwa nguMnu. Morgan Tsvangirai. UBennet ubotshwe egcekeni lendizamtshina duze ledolobha leMutare ngoLwesinengeviki edluleyo. Ibandla lakhe lithi ubotshwe hatshi ngoba wephule umthethokodwa kuqondane lezombusazwe yikho ke kumele loludaba luqedwa ngezombusazwe. UBennetubemele asiwe emthethwanda lamuhla kodwa kasasiwanga ngoba ipholisa eliphethelelicala libikwa libizwe eHarare. Kodwa abazi ngokwenzakalyo bathi okungabekubangele ukuthi engalethwa yikuthi bekugcwele abantu emthethwandaba okukadekungabangela ukuthi kube lokutshengisela okwesabekayo ngoba ubennet eloseleoolwesabekayo edolobheni leMutare. Isikhulumi seMDC njalo engumphathintambowezembiko uMnu. Nelson Chamisa utshele iStudio 7 ukuthi kukhanya kulelinyeihlekana lamalunga ebandla leZanu PF elingafuni ukubona uhulumende womanyanoephumelela eliyilo elibangele ukubotshwa kuka bennet. Emhlanganweni weCabinetwakusasa uTsvangirai nguye ozabe ewukhokhela njalo phansi kwesivumelwanosikahulumende womanyano kumele ayebikela uMongameli Mugabe ngokuyabe kwenziwekulelidale. Igqwetha lika Bennet uMnu Trust Maanda utshele iStudio 7 ukuthi uBennetusesetheswa icala lokugenqula uhulumende ngokulwa ecatsha kodwa kuqala ubesetheswa icala lokuhlamukela uhulumende-itreason. Sixoxe legqwetha elilwela ilungelo loluntu, uMnu.Job Sibanda ukuze sizwe okunengi ngalelicala lesigwebo salo.